ฆาบิเอร์ ซาเนตติ
ฆาบิเอร์ อาเดลมาร์ ซาเนตติ () เกิดเมื่อวันที่ 10 สิงหาคม ค.ศ. 1973 ในกรุงบัวโนสไอเรส ประเทศอาร์เจนตินา ป็นอดีตนักฟุตบอล ซึ่งส่วนใหญ่เขาลงเล่นให้กับสโมสรอินเตอร์มิลานในลีกเซเรีย อา ตั้งแต่ปี ค.ศ.1995 ถึง 2014 และได้รับตำแหน่งกัปตันทีมตั้งแต่ปี 1999 จนได้ฉายาว่า" อิล กาปิตาโน" (Il Capitano=The Captain) ความเก่งกาจของเขาสามารถเล่นได้ทั้งฟูลแบ็กรวมถึงปีกด้วย ทั้งยังเล่นในตำแหน่งกองกลางตัวรับได้อีกด้วย ปัจจุบันเขาได้แขวนสตั๊ดแล้ว สโมสรได้ยกเลิกเสื้อเบอร์4ของเขา และแต่งตั้งให้เขาเป็นรองประธานสโมสรด้วย
เลาตาโร มาร์ติเนซ
จากอาการบาดเจ็บของกองหน้าตัวหลักอย่างลิซานโดร โลเปซ ทำให้มาร์ติเนซได้รับโอกาสลงเล่นในปริเมราดิบิซิออนมากขึ้นในฤดูกาล 2016-17 สามารถทำประตูได้ 9 ประตู จากการลงเล่น 23 นัดในปริเมราดิบิซิออน. เขายังคงได้รับโอกาสลงเล่นเป็นตัวจริงให้กับทีมเรื่อย ๆ เลกแรกของฤดูกาลต่อมา และในเดือนธันวาคม 2017 เขาได้เข้ารับการตรวจร่างกายกับทีมจากลาลิกา อัตเลติโกมาดริด ต่อมามีรายงานว่ามาร์ติเนซได้เซ็นสัญญากับอัตเลติโก มาดริดเรียบร้อยแล้ว แต่ต่อมาราซินกลุบได้ประกาศว่ามาร์ติเนซได้ต่อสัญญาใหม่กับทีมซึ่งรวมถึงการเพิ่มค่าฉีกสัญญา พวกเขายังวิพากษ์วิจารณ์ทีมฟุตบอลจากสเปนว่าตรวจร่างกายมาร์ติเนซโดยไม่ได้รับอนุญาตจากทีม เขาจบปีนั้นด้วยการเป็นผู้เล่นที่ดีที่สุดในแมตช์ ทำได้ 1 ประตูและ 1 แอสซิสต์ ในเกมที่เอาชนะเหนือฆิมนาเซียได้ ในวันที่ 27 กุมภาพันธ์ เขาทำแฮตทริกครั้งสองในฤดูกาลได้ในเกมที่เขายิง 3 ประตูใส่ครูเซโรทีมจากบราซิล ซึ่งนัดนั้นผลจบลงด้วยการที่ราซินกลุบชนะ 4-2 และยังเป็นการลงเล่นนัดแรกในโกปาลีเบร์ตาโดเรสของมาร์ติเนซด้วย